section_heading: Religija
paragraph_text: Chavínski narod je imao nekoliko bogova među kojima je bila i spodoba zvana El Lanzón ili "nasmiješeni bog". Njegov kip je bio smješten u središnjoj prostoriji hrama u Chavín de Huántaru. Iznad kipa je bila rupa. Kroz tu rupu je mogla govoriti skrivena osoba, ostavljajući utisak da govori sam bog. To je vjerojatno bio glavni bog "Staroga hrama" jer je njegov kip pronađen je u najskrovitijim prostorijama stare građevine. Bila je to ljudska figura s mačijim zubima što upućuje na to da je bio polučovjek i polujaguar poput mnogih starih bogova u Južnoj i Srednjoj Americi.